SET ปิดลบ 2 จุด แนะติดตาม “โควิด” ในปท. – งบแบงก์สัปดาห์นี้
SET ปิดลบ 2.25 จุด หลังตัวเลขติดเชื้อ “โควิด” ยังสูง - ต่างชาติขายต่อเนื่อง แนะติดตามงบแบงก์สัปดาห์นี้
12 ก.ค. 2564

นายชัยยศ จิวางกุร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยช่วงเช้ารีบาวด์ได้ตามตลาดหุ้นในภูมิภาคเอเชียที่ส่วนใหญ่จะปรับตัวขึ้นกัน แต่เนื่องจากไม่มีปัจจัยบวกชัดเจน และจำนวนผู้ติดเชื้อโควิด-19 ในประเทศก็ยังสูงอยู่ และนักลงทุนต่างชาติก็ยังขายมากและต่อเนื่อง ทำให้ดัชนีฯย่อตัวลงในช่วงบ่าย จากแรงขายเพื่อลดความเสี่ยงก่อน
ส่วนตลาดในยุโรปเทรดบ่ายนี้ต่างติดลบเล็กน้อย อย่างไรก็ดี สัปดาห์นี้ให้ติดตามการทยอยประกาศผลประกอบการของกลุ่มแบงก์ ซึ่งจะมีผลต่อทิศทางของตลาดฯพอควร และติดตามสถานการณ์การแพร่ระบาดไวรัสโควิด-19 ในประเทศอย่างใกล้ชิด
แนวโน้มการลงทุนในวันพรุ่งนี้ (13 ก.ค.) นายชัยยศ กล่าวว่า ตลาดฯคงจะแกว่งไซด์เวย์ โดยมีแนวรับ 1,535 จุด ส่วนแนวต้าน 1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTTGC มูลค่าการซื้อขาย 6,119.16 ล้านบาท ปิดที่ 54.75 บาท ลดลง 3.75 บาท
CHG มูลค่าการซื้อขาย 3,161.52 ล้านบาท ปิดที่ 3.96 บาท ลดลง 0.38 บาท
BCH มูลค่าการซื้อขาย 2,184.82 ล้านบาท ปิดที่ 23.50 บาท ลดลง 1.75 บาท
KCE มูลค่าการซื้อขาย 2,062.11 ล้านบาท ปิดที่ 76.25 บาท เพิ่มขึ้น 2.75 บาท
PTT มูลค่าการซื้อขาย 1,945.24 ล้านบาท ปิดที่ 37.00 บาท ลดลง 0.25 บาท